CELEX: 32013D0222
Language: el
Date: 2013-05-16 00:00:00
Title: 2013/222/ΕΕ: Εκτελεστική απόφαση της Επιτροπής, της 16ης Μαΐου 2013 , για τον καθορισμό της χρηματοδοτικής συνδρομής της Ένωσης στις δαπάνες στο πλαίσιο των έκτακτων μέτρων που ελήφθησαν για την καταπολέμηση της γρίπης των πτηνών στην Ισπανία το 2009 [κοινοποιηθείσα υπό τον αριθμό C(2013) 2779]

18.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 134/19
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Μαΐου 2013
   για τον καθορισμό της χρηματοδοτικής συνδρομής της Ένωσης στις δαπάνες στο πλαίσιο των έκτακτων μέτρων που ελήφθησαν για την καταπολέμηση της γρίπης των πτηνών στην Ισπανία το 2009
   [κοινοποιηθείσα υπό τον αριθμό C(2013) 2779]
   (Το κείμενο στην ισπανική γλώσσα είναι το μόνο αυθεντικό)
   (2013/222/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 84 του δημοσιονομικού κανονισμού και το άρθρο 94 του κατ’ εξουσιοδότηση κανονισμού (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (2) (στο εξής «κανόνες εφαρμογής»), πριν από την ανάληψη δαπάνης από τον προϋπολογισμό της Ένωσης λαμβάνεται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (2)
            
            
               Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των έκτακτων μέτρων. Η Ένωση, προκειμένου να βοηθήσει στην εκρίζωση της γρίπης των πτηνών το ταχύτερο δυνατό, θα πρέπει να συμμετάσχει στη χρηματοδότηση επιλέξιμων δαπανών που αναλαμβάνουν τα κράτη μέλη. Στο άρθρο 4 παράγραφος 3 πρώτη και δεύτερη περίπτωση της εν λόγω απόφασης ορίζονται κανόνες σχετικά με το ποσοστό της συμμετοχής που πρέπει να εφαρμόζεται στις δαπάνες που πραγματοποιούνται από τα κράτη μέλη.
            
         
               (3)
            
            
               Το άρθρο 3 του κανονισμού (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (3) ορίζει κανόνες για τις δαπάνες που είναι επιλέξιμες για χρηματοδοτική συνδρομή της Ένωσης.
            
         
               (4)
            
            
               Η απόφαση 2010/148/ΕΕ της Επιτροπής, της 5ης Μαρτίου 2010, σχετικά με χρηματοδοτική συνδρομή της Ένωσης στο πλαίσιο έκτακτων μέτρων για την καταπολέμηση της γρίπης των πτηνών στην Τσεχική Δημοκρατία, τη Γερμανία, την Ισπανία, τη Γαλλία και την Ιταλία κατά το 2009 (4) χορήγησε χρηματοδοτική συνδρομή της Ένωσης προς την κατεύθυνση επειγουσών μέτρων για την καταπολέμηση της γρίπης των πτηνών στην Ισπανία το 2009. Στις 26 Μαρτίου 2010 και στις 3 Μαΐου 2010 η Ισπανία υπέβαλε επίσημη αίτηση επιστροφής, όπως ορίζεται στο άρθρο 7 παράγραφοι 1 και 2 του κανονισμού (ΕΚ) αριθ. 349/2005.
            
         
               (5)
            
            
               Προϋπόθεση για τη χρηματοδοτική συνδρομή της Ένωσης είναι ότι οι προγραμματισθείσες ενέργειες πράγματι εκτελέστηκαν και ότι οι αρχές διαβίβασαν κάθε αναγκαία πληροφορία εντός των καθορισμένων προθεσμιών. Η εκτελεστική απόφαση 2011/798/ΕΕ της Επιτροπής (5) ορίζει ότι θα πρέπει να καταβληθεί μια πρώτη δόση ύψους 500 000,00 ευρώ στο πλαίσιο της χρηματοδοτικής συνδρομής της Ένωσης.
            
         
               (6)
            
            
               Η Ισπανία, σύμφωνα με το άρθρο 3 παράγραφος 4 της απόφασης 2009/470/ΕΚ, ενημέρωσε χωρίς καθυστέρηση την Επιτροπή και τα άλλα κράτη μέλη για τα μέτρα που εφαρμόζονται σύμφωνα με τη νομοθεσία της Ένωσης σχετικά την κοινοποίηση και την εκρίζωση νόσων και τα αποτελέσματα αυτών. Η αίτηση επιστροφής συνοδευόταν, όπως ορίζεται στο άρθρο 7 του κανονισμού (ΕΚ) αριθ. 349/2005, από οικονομική έκθεση, παραστατικά έγγραφα, επιδημιολογική έκθεση για κάθε εκμετάλλευση στην οποία θανατώθηκαν ή καταστράφηκαν ζώα και τα αποτελέσματα των σχετικών ελέγχων.
            
         
               (7)
            
            
               Οι υπηρεσίες της Επιτροπής πραγματοποίησαν έλεγχο σύμφωνα με το άρθρο 10 του κανονισμού (ΕΚ) αριθ. 349/2005. Οι παρατηρήσεις της Επιτροπής, η μέθοδος υπολογισμού των επιλέξιμων δαπανών και τα τελικά συμπεράσματα ανακοινώθηκαν στην Ισπανία στις 12 Σεπτεμβρίου 2012. Η Ισπανία συμφώνησε με ηλεκτρονική επιστολή της 9ης Οκτωβρίου 2012.
            
         
               (8)
            
            
               Κατά συνέπεια, μπορεί τώρα να καθοριστεί το συνολικό ποσό της χρηματοδοτικής συνδρομής της Ένωσης για τις επιλέξιμες δαπάνες που συνδέονται με την εκρίζωση της γρίπης των πτηνών στην Ισπανία το 2009.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η χρηματοδοτική συμμετοχή της Ένωσης για την κάλυψη των δαπανών που συνδέονται με την εκρίζωση της γρίπης των πτηνών στην Ισπανία το 2009 καθορίζεται σε 877 910,62 ευρώ.
   Άρθρο 2
   Το υπόλοιπο ποσό της χρηματοδοτικής συνδρομής καθορίζεται σε 377 910,62 ευρώ.
   Άρθρο 3
   Η παρούσα απόφαση που συνιστά χρηματοδοτική απόφαση κατά την έννοια του άρθρου 84 του δημοσιονομικού κανονισμού απευθύνεται στο Βασίλειο της Ισπανίας.
   
      Βρυξέλλες, 16 Μαΐου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 362 της 31.12.2012, σ. 1.
   
      (3)  ΕΕ L 55 της 1.3.2005, σ. 12.
   
      (4)  ΕΕ L 60 της 10.3.2010, σ. 22.
   
      (5)  ΕΕ L 320 της 3.12.2011, σ. 45.